ՀԱՅՏԱՐԱՐՈՒԹՅՈՒՆ

ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԻ ՄԱՍԻՆ

Հայտարարության սույն տեքստը հաստատված է բաց մրցույթ ընթացակարգ՝ նախաորակավորմամբ գնման ընթացակարգի գնահատող հանձնաժողովի 2024 թվականի դեկտեմբերի 20-ի N 1 որոշմամբ և հրապարակվում է

«Գնումների մասին» ՀՀ օրենքի 24-րդ հոդվածի համաձայն

Ընթացակարգի ծածկագիրը` ԲԷՑ-ՆԸ-ԲՄԽԾՁԲ-24/04

**Գնման գործընթացը կազմակերպվում է «Գնումների մասին» ՀՀ օրենքի 15-րդ հոդվածի 6-րդ մասի 1-ին կետի համաձայն:**

**I. ԳՆՄԱՆ ԱՌԱՐԿԱՅԻ ԲՆՈՒԹԱԳԻՐԸ**

1.Պատվիրատուն` «Բարձրավոլտ Էլեկտրացանցեր» ՓԲԸ-ն, ք. Երևան Զ. Անդրանիկի փող. 1 հասցեում, **Կառավարման համակարգերի ստանդարտների ներդրման խորհրդատվական ծառայությունների** ձեռքբերման նպատակով կազմակերպվելիք բաց մրցույթ ընթացակարգի հնարավոր մասնակիցների որոշման նպատակով հայտարարում է նախաորակավորման ընթացակարգ.

Կցվում է տեխնիկական նկարագրի [**հակիրճ տարբերակը**](https://docs.google.com/document/d/1benhJ9zrgb1MEEb-T4b2sJDjzIt60Pnz/edit?usp=sharing&ouid=117027348426929614191&rtpof=true&sd=true) **(Հավելված 3):**

**II. ԸՆԹԱՑԱԿԱՐԳԻՆ ՄԱՍՆԱԿՑԵԼՈՒ ՊԱՅՄԱՆՆԵՐԸ**

2. «Գնումների մասին» ՀՀ օրենքի 7-րդ հոդվածի համաձայն` ցանկացած անձ, անկախ նրա օտարերկրյա ֆիզիկական անձ, կազմակերպություն կամ քաղաքացիություն չունեցող անձ լինելու հանգամանքից, ունի նախաորակավորման ընթացակարգին մասնակցելու հավասար իրավունք:

3. Նախաորակավորման ընթացակարգին մասնակցելու ցանկություն ունեցող մասնակիցը պետք է բավարարի «Գնումների մասին» ՀՀ օրենքի 6-րդ հոդվածի 3-րդ մասով սահմանված պահանջներին։ Մասնակիցը պետք է ունենա պայմանագրով նախատեսված պարտավորությունների կատարման համար պահանջվող`

**1) «Մասնագիտական գործունեության համապատասխանություն պայմանագրով նախատեսված գործունեությանը»,**

**2) «Մասնագիտական փորձառություն»,**

**3) «Աշխատանքային ռեսուրսներ»:**

1) «Մասնագիտական գործունեության համապատասխանություն պայմանագրով նախատեսված գործունեությանը» որակավորման չափանիշին իր համապատասխանությունը հավաստելու նպատակով մասնակիցը հայտով ներկայացնում է հայտը ներկայացնելու տարվա և դրան նախորդող երեք տարվա ընթացքում պատշաճ ձևով իրականացված համանման յուրաքանչյուր կառավարման ստանդարտի (ISO/IEC 27001, ISO 9001, ISO 37001, ISO 50001, ISO 14001 և ISO 31000) ներդրման **առնվազն մեկական պայմանագիր**։ **Ընդ որում, սույն ընթացակարգի շրջանակներում, համանման են համարվում Կառավարման համակարգերի ստանդարտների ներդրման խորհրդատվական ծառայությունների մատուցման պատշաճ ձևով կատարված պայմանագրերը**

**2) «Մասնագիտական փորձառություն»** որակավորման չափանիշը հավաստելու նպատակով մասնակիցը ներկայացնում է նախկինում կատարած պայմանագրի (պայմանագրերի) պատճենները, իսկ այդ պայմանագրի (պայմանագրերի) պատշաճ կատարումը գնահատելու համար` տվյալ պայմանագրի կողմերի հաստատած` պայմանագրի սահմանված ժամկետում կատարումը հավաստող ակտի (հանձնման-ընդունման արձանագրություն և այլն) պատճենը կամ տվյալ պայմանագրի կատարումն ընդունած կողմի գրավոր հավաստումը:

**3) «Աշխատանքային ռեսուրսներ»** չափանիշը գնահատվում է հետևյալ կարգով

Պայմանագրի կատարման համար պահանջվում են հետևյալ որակավորումը ունեցող աշխատանքային ռեսուրսները.

|  |  |  |  |
| --- | --- | --- | --- |
| **ՆԱԽԱՈՐԱԿԱՎՈՐՄԱՆ ՓՈՒԼՈՒՄ ԹԻՄԻՆ ՆԵՐԿԱՅԱՑՎՈՂ ՆՎԱԶԱԳՈՒՅՆ ՊԱՀԱՆՋՆԵՐ** | | | |
| **ՊԱՇՏՈՆ** | **ՈՐԱԿԱՎՈՐՈՒՄ** | * **ՓՈՐՁ** | * **ՀՄՏՈՒԹՅՈՒՆՆԵՐ** |
| **Հիմնական մասնագետներ** | | | |
| **Թիմի առաջնորդ / Ծրագրի ղեկավար** | - Բարձրագույն կրթություն բիզնեսի կառավարման կամ որակի կառավարման ոլորտում։ | - Առնվազն 10 տարվա մասնագիտական փորձ, որից առնվազն 5 տարի՝ ղեկավար պաշտոնում ISO վկայագրման ծրագրերի կառավարման ոլորտում։ | - Ծրագրերի կառավարման և ղեկավարության բարձր հմտություններ։ - Գերազանց հաղորդակցման և համակարգման ունակություն։ - Անգլերենի և հայերենի գերազանց իմացություն։ |
| **Որակի կառավարման մասնագետ** | - Բարձրագույն կրթություն որակի կառավարման կամ բիզնեսի կառավարման ոլորտում։ | - Առնվազն 7 տարվա փորձ ISO 9001 (որակի կառավարման համակարգեր) ստանդարտի ներդրման ոլորտում։ - ISO 9001 առնվազն 3 ծրագրերի իրականացման փորձառություն։ | - Որակի կառավարման սկզբունքների և գործիքների իմացություն։ - Գերազանց գրավոր և բանավոր հաղորդակցման հմտություններ անգլերեն կամ հայերեն լեզուներով։ |
| **Շրջակա միջավայրի կառավարման մասնագետ** | - Բարձրագույն կրթություն շրջակա միջավայրի կառավարման կամ ինժեներիայի ոլորտում։ | - Առնվազն 7 տարվա փորձ ISO 14001 (շրջակա միջավայրի կառավարման համակարգեր) ստանդարտի ներդրման ոլորտում։ - ISO 14001 առնվազն 3 ծրագրերի իրականացման փորձառություն։ | - Շրջակա միջավայրի կառավարման սկզբունքների և կարգավորիչ պահանջների իմացություն։ - Անգլերենի կամ հայերենի գերազանց իմացություն։ |
| **Էներգետիկական համակարգի կառավարման մասնագետ** | -Բարձրագույն կրթություն էներգետիկ համակարգի կառավարման կամ ինժեներիայի ոլորտում։ | - Առնվազն 7 տարվա փորձ ISO 50001 (էներգետիկական կառավարման համակարգեր) ստանդարտի ներդրման ոլորտում։ - ISO 50001 առնվազն 3 ծրագրերի իրականացման փորձառություն։ | - էներգետիկ կառավարման սկզբունքների և կարգավորիչ պահանջների իմացություն։ - Անգլերենի կամ հայերենի գերազանց իմացություն։ |
| **Տեղեկատվական անվտանգության մասնագետ** | - Բարձրագույն կրթություն տեղեկատվական տեխնոլոգիաների, կիբերանվտանգության կամ հարակից ոլորտում։ | - Առնվազն 7 տարվա փորձ ISO 27001 (տեղեկատվական անվտանգության կառավարման համակարգեր) ստանդարտի ներդրման ոլորտում։ - ISO 27001 առնվազն 3 ծրագրերի իրականացման փորձառություն։ | - Կիբերանվտանգության սկզբունքների, ռիսկերի գնահատման և SCADA համակարգերի անվտանգության գիտելիքներ։ - Անգլերենի կամ հայերենի գերազանց իմացություն։ |
| **Կոռուպցիայի դեմ հակազդեցության մասնագետ** | - Բարձրագույն կրթություն իրավաբանության, կառավարման կամ հարակից ոլորտում։ | - Առնվազն 7 տարվա փորձ ISO 37001 (Կոռուպցիայի դեմ հակազդեցության կառավարման համակարգեր) ստանդարտի ներդրման ոլորտում։ - ISO 37001 առնվազն 3 ծրագրերի իրականացման փորձառություն։ | - Իրավագիտության ոլորտում գիտելիքներ։ - Անգլերենի կամ հայերենի գերազանց իմացություն։ |
| **Ռիսկերի կառավարման մասնագետ** | - Բարձրագույն կրթություն ֆինանսների, գործարար կառավարման կամ տնտեսագիտության ոլորտում։ | - Առնվազն 7 տարվա փորձ ISO 31000 (Ռիսկերի կառավարում և սկզբունքներ) ստանդարտի ներդրման ոլորտում։ - ISO 31000 առնվազն 3 ծրագրերի իրականացման փորձառություն։ | - Գործառնական և տեղեկատվական անվտանգության ռիսկերի կառավարման մեթոդների և մոդելների իմացություն։ - Անգլերենի կամ հայերենի գերազանց իմացություն։ |
| **Վերապատրաստման և կարողությունների զարգացման մասնագետ** | - Բարձրագույն կրթություն մարդկային ռեսուրսների կառավարման կամ կազմակերպական զարգացման ոլորտում։ | - Առնվազն 5 տարվա փորձ ISO ստանդարտների վերապատրաստման ծրագրերի մշակման և իրականացման ոլորտում։ - 3 ISO վերապատրաստման ծրագրերի իրականացման փորձառություն։ | - Վերապատրաստման ծրագրերի նախագծման և իրականացման հմտություններ։ - Անգլերենի գերազանց իմացություն, հայերենի իմացությունը առավելություն է։ |

մասնակիցը որպես որակավորման չափանիշի հիմնավորող փաստաթուղթ ներկայացնում է պայմանագրի կատարման համար առաջարկվող աշխատակազմի վերաբերյալ տվյալները հետևյալ ձևով՝

|  |  |  |  |  |
| --- | --- | --- | --- | --- |
| Հիմնական աշխատակազմում ներառված մասնագետների | | | | |
| անունը, ազգանունը | որակավորումը | աշխատանքային փորձը | | գործատուի անվանումը |
| ժամանակահատվածը | գործունեության ոլորտը և կատարած աշխատանքը |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Ընդ որում աշխատանքային ռեսուրսների առկայությունը հիմնավորելու համար Մասնակիցը.

* ներկայացնում է առաջադրված աշխատակազմում ներգրավված մաս­նագետների հաստատած գրավոր համաձայնությունները` իրականացվելիք աշխատանքներում վերջիններիս ներգրավելու մասին, ինչպես նաև մասնագետների անձնագրերի, որակավորումը հավաստող փաստաթղթերի (դիպլոմ, վկայագիր, հավաստագիր և այլն) աշխատանքային փորձը հավաստող (հիմնավորող) փաստաթղթերի (աշխատանքային գրքույկ կամ աշխատանքային գրքույկի թվայնացված տարբերակ կամ անհատական հաշվի քաղվածք կամ գործատուի կողմից տրվող համապատասխան տեղեկանք) պատճենները, իրավասու մարմնի կողմից տրված որակավորման վկայականները (եթե կիրառելի է), ինքնակենսագրականները՝ դրանցում արտացոլելով իրականացված ծրագրերի վերաբերյալ սպառիչ տեղեկատվություն։

Մասնակիցը համարվում է սույն ենթակետով նախատեսված որակավորման չափանիշին բավարարող, եթե հայտով ներկայացրել է պահանջվող տեղեկությունները.

**Մասնակիցը պետք է բավարարի սույն հրավերով սահմանված նվազագույն պահանջներին:**

**Վերը նշված չափանիշներից որևէ մեկին չհամապատասխանելու դեպքում մասնակցի հայտը ենթակա է մերժման։**

**Ընտրված խորհրդատուն որոշվում է ներկայացված հայտերից` հրավերով նախատեսված` ոչ գնային նվազագույն պայմաններին համապատասխանող գնահատված և ամենացածր գին առաջարկած առաջարկի ընտրության մեթոդով:**

4. Մասնակիցները նախաորակավորման ընթացակարգին կարող են մասնակցել համատեղ գործունեության կարգով (կոնսորցիումով)։ Նման դեպքում`

1) նախաորակավորման հայտը ներառում է նաև համատեղ գործունեության պայմանագիր.

2) նախաորակավորման հայտի գնահատման ժամանակ հաշվի են առնվում համատեղ գործունեության պայմանագրի բոլոր անդամների միասնական որակավորումները (համատեղ գործունեության պայմանագրի յուրաքանչյուր անդամի որակավորումը պետք է համապատասխանի այդ պայմանագրով տվյալ անդամի ստանձնած` սույն հայտարարությամբ սահմանված որակավորման պահանջներին)

3) մասնակիցները կրում են համատեղ և համապարտ պատասխանատվություն.

4) համատեղ գործունեության պայմանագրի կողմը (կողմերը) չի (չեն) կարող նույն ընթացակարգին ներկայացնել առանձին հայտ (հայտեր):

5) կոնսորցիումի անդամի կոնսորցիումից դուրս գալու դեպքում կոնսորցիումի հետ պատվիրատուի կնքած պայմանագիրը միակողմանիորեն լուծվում է և կոնսորցիումի անդամների նկատմամբ կիրառվում են պայմանագրով նախատեսված պատասխանատվության միջոցները։

**III. ՊԱՐԶԱԲԱՆՈՒՄ ՍՏԱՆԱԼՈՒ ԵՎ ՀԱՅՏԱՐԱՐՈՒԹՅԱՆ ՄԵՋ**

**ՓՈՓՈԽՈՒԹՅՈՒՆ ԿԱՏԱՐԵԼՈՒ ԿԱՐԳԸ**

5. Մասնակիցն իրավունք ունի նախաորակավորման հայտերի ներկայացման վերջնաժամկետը լրանալուց առնվազն հինգ օրացուցային օր առաջ գրավոր պահանջելու նախաորակավորման հայտարարության վերաբերյալ պարզաբանում։ Հարցումը կատարած մասնակցին պարզաբանումը տրամադրում է գրավոր՝ հարցումը ստանալու օրվան հաջորդող երկու օրացուցային օրվա ընթացքում: Որևէ մասնակցի տեղեկություն տրամադրելու դեպքում պատվիրատուն պետք է ապահովի այդ տեղեկության մատչելիությունը բոլոր հնարավոր մասնակիցների համար:

Սույն կետում նշված հարցումը էլեկտրոնային փոստի միջոցով ներկայացվելու դեպքում մասնակիցը գրության բնօրիկանից արտատպված տարբերակը ուղարկում է հանձնաժողովի քարտուղարի էլեկտրոնային փոստի հասցեին **([narine.kirakosyan@hven.am](mailto:narine.kirakosyan@hven.am))**:

Հարցումը էլեկտրոնային փոստի միջոցով ներկայացված լինելու դեպքում դրա պարզաբանման վերաբերյալ գրության բնօրինակից արտատպված տարբերակը ուղարկվում է հանձնաժողովի քարտուղարի` սույն հայտարարությամբ նախատեսված էլեկտրոնային փոստից մասնակցի` հարցումը ստացված էլեկտրոնային փոստին ուղարկելու միջոցով։

6. Հարցման և պարզաբանումների բովանդակության մասին հայտարարությունը պարզաբանումը տրամադրելու օրը հրապարակվում է տեղեկագրում` առանց նշելու հարցումը կատարած մասնակցի տվյալները։

7. Պարզաբանում չի տրամադրվում, եթե հարցումը կատարվել է սույն բաժնով սահմանված ժամկետի խախտմամբ, ինչպես նաև, եթե հարցումը դուրս է սույն հայտարարության բովանդակության շրջանակից։ Ընդ որում, մասնակիցը գրավոր ծանուցվում է պարզաբանում չտրամադրելու հիմքերի մասին` հարցումը ստանալու օրվան հաջորդող երկու օրացուցային օրվա ընթացքում:

8. Հայտերի ներկայացման վերջնաժամկետը լրանալուց առնվազն երկու օրացուցային օր առաջ սույն հայտարարության մեջ կարող են կատարվել փոփոխություններ։ Փոփոխություն կատարելու օրվան հաջորդող առաջին աշխատանքային օրը հանձնաժողովի քարտուղարը փոփոխություն կատարելու մասին հայտարարությունը հրապարակում է տեղեկագրում։

9. Նախաորակավորման հայտարարության մեջ փոփոխություններ կատարվելու դեպքում նախաորակավորման հայտերը ներկայացնելու վերջնաժամկետը հաշվվում է այդ փոփոխությունների մասին տեղեկագրում հայտարարության հրապարակման օրվանից։

**IV. ՆԱԽԱՈՐԱԿԱՎՈՐՄԱՆ ՀԱՅՏԸ ՆԵՐԿԱՅԱՑՆԵԼՈՒ ԿԱՐԳԸ**

10. Սույն ընթացակարգին մասնակցելու համար մասնակիցը հանձնաժողովին ներկայացնում է հայտ։

11. Նախաորակավորման հայտը մասնակիցը հանձնաժողովին կարող է ներկայացնել`

1) էլեկտրոնային եղանակով` հանձնաժողովի քարտուղարի սույն հայտարարությամբ նախատեսված էլեկտրոնային փոստի հասցեին ([narine.kirakosyan@hven.am](mailto:narine.kirakosyan@hven.am)) ուղարկելու միջոցով**․**

2) փաստաթղթային ձևով` փակ ծրարով, սոսնձված: Ծրարի վրա նախաորակավորման հայտը կազմելու լեզվով նշվում են`

ա. պատվիրատուի անվանումը և հայտի ներկայացման վայրը (հասցեն).

բ. ընթացակարգի ծածկագիրը.

գ. «չբացել մինչև հայտերի բացման նիստը» բառերը.

դ. մասնակցի անվանումը (անունը), գտնվելու վայրը և հեռախոսահամարը:

12. Ընթացակարգի հայտերն անհրաժեշտ է ներկայացնել հանձնաժողովին ոչ ուշ, քան սույն հայտարարությունը տեղեկագրում հրապարակվելու օրվանից հաշված 14-րդ օրվա ժամը 11:00-ն (03.01.2025թ.):

Փաստաթղթային ձևով ներկայացվող նախաորակավորման հայտերը հանձնաժողովին անհրաժեշտ է ներկայացնել մինչև սույն կետով սահմանված ժամկետը լրանալը` ք. Երևան Զ. Անդրանիկի փող. 1 հասցեով:

13. Փաստաթղթային ձևով ներկայացված նախաորակավորման հայտերը ստանում և հայտերի գրանցամատյանում գրանցում է հանձնաժողովի քարտուղարը:

Հայտերը քարտուղարի կողմից գրանցվում են գրանցամատյանում` ըստ դրանց ստացման հերթականության` գրանցամատյանում նշելով գրանցման համարը, օրը և ժամը: Մասնակցի պահանջով դրա մասին տրվում է տեղեկանք։ Հայտերը ներկայացնելու վերջնաժամկետը լրանալուց հետո ներկայացված հայտերը գրանցամատյանում չեն գրանցվում և դրանք` ստանալու օրվան հաջորդող երկու աշխատանքային օրվա ընթացքում քարտուղարի կողմից վերադարձվում են:

14. Մասնակիցը նախաորակավորման հայտով ներկայացնում է`

1) իր կողմից հաստատված նախաորակավորման ընթացակարգին մասնակցելու գրավոր դիմում հայտարարություն` համաձայն հավելված N 1-ի,

2) իր կողմից հաստատված հայտարարություն՝ սույն հայտարարությամբ սահմանված որակավորման չափանիշների պահանջներին իր համապատասխանության մասին` համաձայն հավելված 2-ի,

3) համատեղ գործունեության պայմանագրի պատճենը, եթե մասնակիցները սույն ընթացակարգին մասնակցում են համատեղ գործունեության կարգով (կոնսորցիումով):

4) սույն հայտարարությամբ նշված փաստաթղթերը:

15. Եթե նախաորակավորման հայտը մասնակիցը ներկայացնում է`

1) փաստաթղթային եղանակով, ապա հայտում ներառվող բոլոր փաստաթղթերը, բացառությամբ սույն հայտարարության 14-րդ կետի 3-րդ ենթակետով նախատեսված փաստաթղթի և իր կողմից չհաստատվող (օրինակ՝ դիպլոմներ, վկայականներ, պայմանագրեր և այլն) փաստաթղթերի ներկայացվում են բնօրինակից և թվով չորս պատճեններից: Փաստաթղթերի փաթեթների վրա համապատասխանաբար գրվում են «բնօրինակ» և «պատճեն» բառերը: Բնօրինակ փաստաթղթերի փոխարեն կարող են ներկայացվել դրանց նոտարական կարգով վավերացված օրինակները.

2) էլեկտրոնային եղանակով, ներկայացվում են բնօրինակի փաստաթղթերից արտատպված (սկանավորված) տարբերակները:

**16. Նախաորակավորման հայտերում ներառված, մասնակցի կողմից հաստատվող փաստաթղթերը պարտադիր ներկայացվում են հայերեն լեզվով: Հայերենից բացի հայտերը կարող են ներկայացվել նաև անգլերեն կամ ռուսերեն:**

17. Ծրարը և սույն հայտարարությամբ նախատեսված` մասնակցի կողմից կազմվող փաստաթղթերը ստորագրում է դրանք ներկայացնող անձը կամ վերջինիս լիազորված անձը (այսուհետ` գործակալ): Եթե նախաորակավորման հայտը ներկայացնում է գործակալը, ապա հայտով ներկայացվում է վերջինիս այդ լիազորությունը վերապահված լինելու մասին փաստաթուղթ: Նպատակահարմարության դեպքում մասնակիցը պահանջվող տեղեկությունները կարող է ներկայացնել սույն հայտարարությամբ առաջարկվող ձևերից տարբերվող այլ ձևերով` պահպանելով պահանջվող վավերապայմանները։

**V. ՆԱԽԱՈՐԱԿԱՎՈՐՄԱՆ ՀԱՅՏԵՐԻ ԲԱՑՈՒՄԸ, ԳՆԱՀԱՏՈՒՄԸ ԵՎ**

**ԱՐԴՅՈՒՆՔՆԵՐԻ ԱՄՓՈՓՈՒՄԸ**

18. Նախաորակավորման հայտերի բացումը, գնահատումը և արդյունքների ամփոփումը կատարվում է նախաորակավորման հայտերի բացման և գնահատման նիստում, որը մեկնարկում է սույն հայտարարությունը տեղեկագրում հրապարակվելու օրվանից հաշված 14-րդ օրվա ժամը 11:00-ն (03.01.2025թ.), ք. Երևան Զ. Անդրանիկի փող. 1 հասցեում։

Ընդ որում հայտերի գնահատումն իրականացվում է հայտերի ներկայացման վերջնաժամկետը լրանալու օրվանից հաշված մինչև երեք աշխատանքային օրվա ընթացքում:

19. Նախաորակավորման հայտերի բացման և գնահատման նիստոմ`

1) հանձնաժողովի քարտուղարը տեղեկատվություն է հաղորդում գրանցամատյանում կատարված գրառումների մասին և հանձնաժողովի նախագահին է փոխանցում հայտերի գրանցամատյանը, դրա անբաժանելի մասը հանդիսացող մյուս փաստաթղթերը, գրանցված և (կամ) էլեկտրոնային եղանակով ներկայացված հայտերը.

2) սույն կետի 1-ին ենթակետում նշված փաստաթղթերը նախագահին (նիստը նախագահողին) փոխանցվելուց հետո հանձնաժողովը գնահատում է`

ա. հայտեր պարունակող ծրարները կազմելու և ներկայացնելու համապատասխանությունը սահմանված կարգին և բացում համապատասխանող գնահատված հայտերը.

բ. բացված յուրաքանչյուր ծրարում պահանջվող (նախատեսված) փաստաթղթերի առկայությունը և դրանց, ինչպես նաև էլեկտրոնային եղանակով ներկայացված փաստաթղթերի կազմման համապատասխանությունը սույն հայտարարությամբ սահմանված վավերապայմաններին.

20. Բավարար են գնահատվում սույն հայտարարությամբ նախատեսված պայմաններին համապատասխանող հայտերը: Հակառակ դեպքում նախաորակավորման հայտերը գնահատվում են անբավարար և մերժվում:

Եթե նախաորակավորման հայտերի բացման նիստի ընթացքում իրականացված գնահատման արդյուն­քում մասնակցի հայտում արձանագրվում են անհամապատասխանություններ՝ սույն հայտարարության պահանջների նկատմամբ, ապա հանձնաժողովը մեկ աշխատանքային օրով կասեցնում է նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով տեղեկացնում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը: Ընդ որում սույն կետում նշված`

1) առաջարկության մեջ պարտադիր և մանրամասն նկարագրվում են արձանագրված անհամապատասխանությունները.

2) առաջարկությունն ուղարկվում է մասնակցի` սույն հայտարարության մեջ նշված քարտուղարի էլեկտրոնային փոստից մասնակցի դիմումում նշված էլեկտրոնային փոստին ուղարկելու միջոցով:

21. Եթե սույն հայտարարության 20-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա վերջինիս հայտը գնահատվում է բավարար: Հակառակ դեպքում հայտը գնահատվում է անբավարար և մերժվում է: Մասնակիցը շտկված փաստաթղթերը ներկայացնում է սույն ընթացակարգին մասնակցելու դիմումում նշված էլեկտրոնային փոստից հանձնա­ժողովի քարտուղարի` սույն հայտարարությամբ նախատեսված էլեկտրոնային փոստին ուղարկելու միջոցով:

22. Հանձնաժողովի անդամը կամ քարտուղարը չի կարող մասնակցել հանձնաժողովի աշխատանքներին, եթե հանձնաժողովի գործունեության ընթացքում պարզվում է, որ վերջիններիս կողմից հիմնադրված կամ բաժնեմաս (փայաբաժին) ունեցող կազմակերպությունը, կամ իրենց մերձավոր ազգակցությամբ կամ խնամիությամբ կապված անձը (ծնող, ամուսին, երեխա, եղբայր, քույր,տատ, պապ, թոռ, ինչպես նաև ամուսնու ծնող, երեխա, եղբայր, քույր, տատ, պապ, թոռ) կամ այդ անձի կողմից հիմնադրված կամ բաժնեմաս (փայաբաժին) ունեցող կազմակերպությունը սույն ընթացակարգին մասնակցելու համար ներկայացրել է հայտ: Եթե առկա է սույն կետով նախատեսված պայմանը, ապա սույն ընթացակարգի առնչությամբ շահերի բախում ունեցող հանձնաժողովի անդամը կամ քարտուղարը անհապաղ ինքնաբացարկ է հայտնում սույն ընթացակարգից:

23. Հայտերը բացման, գնահատման և արդյունքների ամփոփման մասին կազմվում է արձանագրություն, որով հաստատվում է նաև նախաորակավորված մասնակիցների ցուցակը: Հանձնաժողովի քարտուղարը հայտերի նիստի ավարտին հաջորդող աշխատանքային օրը`

1) իր և հանձնաժողովի` հայտերի բացման նիստին ներկա անդամների կողմից ստորագրված շահերի բախման բացակայության մասին հայտարարությունների բնօրինակներից արտատպված (սկանավորված) տարբերակները հրապարակում է տեղեկագրում.

2) սույն հայտարարությամբ նախատեսված պայմաններին անբավարար գնահատված հայտեր ներկայացրած մասնակիցներին ծանուցում է նախաորակավորման հայտերի մերժման հիմքերի մասին:

24. խորհրդատվական ծառայությունների գնման նպատակով` բաց մրցույթ ընթացակարգի գործընթացին մասնակցելու իրավունք ստանում են նախաորակավորված մասնակիցները, որոնց նախաորակավորման ընթացակարգի արդյունքների ամփոփման մասին գնահատող հանձնաժողովի կողմից կազմված արձանագրության հետ միասին էլեկտրոնային ձևով տրամադրվում է նաև հրավերը:

25. Սույն ընթացակարգի վերաբերյալ բողոքարկումն իրականացվում է «Գնումների մասին» ՀՀ օրենքով և ՀՀ քաղաքացիական դատավարության օրենսգրքով սահմանված կարգով։

Ընդ որում յուրաքանչյուր՝

1) շահագրգիռ անձ իրավունք ունի բողոքարկելու պատվիրատուի, գնահատող հանձնաժողովի գործողությունները (անգործությունը) և որոշումները Հայաստանի Հանրապետության քաղաքացիական դատավարության օրենսգրքով սահմանված կարգով.

2) ոք իրավունք ունի Հայաստանի Հանրապետության քաղաքացիական դատավարության օրենսգրքով սահմանված կարգով մինչև հայտերի ներկայացման վերջնաժամկետը բողոքարկել սույն հայտարարության պահանջները:

Բողոքարկման համար գանձվող պետական տուրքերի դրույքաչափերը սահմանված են «Պետական տուրքի մասին» օրենքով։

Սույն հայտարարության հետ կապված լրացուցիչ տեղեկություններ ստանալու համար կարող եք դիմել հանձնաժողովի քարտուղար ` Նարինե Կիրակոսյանին

Հեռախոս +(060) 38-00-40 (Ներքին՝ 1540)

Էլ. Փոստ՝ [narine.kirakosyan@hven.am](mailto:narine.kiraksosyan@hven.am)

Պատվիրատու` «Բարձրավոլտ Էլեկտրացանցեր» ՓԲԸ

Հավելված N 1

ԲԷՑ-ՆԸ-ԲՄԽԾՁԲ-24/04 ծածկագրով բաց մրցույթ ընթացակարգի նախաորակավորման

ընթացակարգի հայտարարության

**ԴԻՄՈՒՄ ՀԱՅՏԱՐԱՐՈՒԹՅՈՒՆ**

**նախաորակավորման ընթացակարգին մասնակցելու**

հայտնում է, որ ցանկություն ունի մասնակցել

մասնակցի անվանումը

«Բարձրավոլտ Էլեկտրացանցեր» ՓԲԸ-ի կողմից ԲԷՑ-ՆԸ-ԲՄԽԾՁԲ-24/04 ծածկագրով կազմակերպված բաց մրցույթ ընթացակարգի նախաորակավորման ընթացակարգին և նախաորակավորման հայտարարության պահանջներին համապատասխան ներկայացնում է հայտ:

-ի հարկ վճարողի հաշվառման համարն է` :

մասնակցի անվանումը հարկի վճարողի հաշվառման համարը

-ի էլեկտրոնային փոստի հասցեն է` :

մասնակցի անվանումը էլեկտրոնային փոստի հասցեն

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

Հավելված N 2

ԲԷՑ-ՆԸ-ԲՄԽԾՁԲ-24/04 ծածկագրով բաց մրցույթ ընթացակարգի նախաորակավորման

ընթացակարգի հայտարարության

**ՀԱՅՏԱՐԱՐՈՒԹՅՈՒՆ**

**«ԲԷՑ-ՆԸ-ԲՄԽԾՁԲ-24/04» ծածկագրով նախաորակաորման հայտարարությամբ նախատեսված**

**որակավորման չափանիշներին համապաստախանության մասին**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հայտարարում և հավաստում է, որ բավարարում է

մասնակցի անվանումը

«ԲԷՑ-ՆԸ-ԲՄԽԾՁԲ-24/04» ծածկագրով նախաորակաորման հայտարարությամբ նախատեսված որակավորման չափորոշիչների պահանջներին և կից ներկայացնում է`

1. Նախկինում կատարված պայմանագրի(ների) սկանավորված տարբերակները, պատճենները

2. Աշխատանքային ռեսուրսների առկայությունը հիմնավորող փաստաթղթերը

հայտարարում և հավաստում է, որ հայտը ներկայացնելու

մասնակցի անվանումը

տարվա և դրան նախորդող երեք տարիների ընթացքում իրականացրել է ներքոհիշյալ ծառայությունների մատուցումը`

|  |  |  |
| --- | --- | --- |
| Նախաորակավորման հայտը ներկայացնելու տարվա և դրան նախորդող երեք տարիների ընթացքում պատշաճ ձևով իրականացրած պայմանագրերի | | |
| հ/հ | առարկան | պատվիրատուի և նրա հետ կապ հաստատելու տվյալները |
| տարեթիվը`............ թվական | | |
| 1 |  |  |
| 2 |  |  |
| ... |  |  |
| տարեթիվը`............ թվական | | |
| 1 |  |  |
| 2 |  |  |
| ... |  |  |
| տարեթիվը`............ թվական | | |
| 1 |  |  |
| 2 |  |  |
| ... |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

Հավելված 3

ԲԷՑ-ՆԸ-ԲՄԽԾՁԲ-24/04 ծածկագրով բաց մրցույթ ընթացակարգի նախաորակավորման

ընթացակարգի հայտարարության

**ՏԵԽՆԻԿԱԿԱՆ ՆԿԱՐԱԳԻՐ**

1. **ՀԻՄՆԱԿԱՆ ՏԵՂԵԿԱՏՎՈՒԹՅՈՒՆ**

|  |
| --- |
| **Հիմնական տեղեկատվություն**   1. ISO սերտիֆիկացման համար խորհրդատվական ծառայությունների ձեռքբերման նպատակն է տեխնիկական աջակցություն տրամադրել «Բարձրավոլտ էլեկտրացանցեր» ՓԲԸ-ին (այսուհետ նաև՝ ԲԷՑ)՝ դրա գործունեությունը միջազգային ճանաչված ստանդարտներին համապատասխանեցնելու համար։ Այս նախաձեռնությունն ուղղված է էներգետիկ ոլորտի արդյունավետության, կայունության և կառավարման գերազանցության ապահովման համար կարևոր ISO ստանդարտների համապատասխանությանը: Թիրախային վկայագրերը ներառում են ISO/IEC 27001,NIST SP 800-53, ISO 9001, ISO 37001, ISO 50001, ISO 14001 և ISO 31000 ստանդարտները։   **Հիմնավորում և նպատակներ**   1. ԲԷՑ-ը, որպես Հայաստանի էներգետիկ ոլորտի առանցքային կառույց, վերահսկում է բարձրավոլտ էլեկտրահաղորդման ցանցը, որն ազգային էներգետիկ անվտանգության, տարածաշրջանային ինտեգրման և էներգիայի արդյունավետ բաշխման կարևորագույն օղակ է։ Նախագիծը համահունչ է Հայաստանի էներգետիկ զարգացման ռազմավարության նպատակներին՝ նախատեսված մինչև 2040 թվականը, որը շեշտում է գործառնական հուսալիության բարձրացումը, կառավարման նորագույն համակարգերի ներդրումն ու կայուն էներգետիկ անցումը։ ISO ստանդարտների ներդրումը կօգնի ԲԷՑ-ին՝  * Բարելավել օպերացիոն արդյունավետությունը, պաշտպանել շրջակա միջավայրը, տեղեկատվական անվտանգություն ապահովել՝ կենսական թվային համակարգերի պաշտպանությունն ուժեղացնելով։   **Խորհրդատվական ծառայությունների շրջանակը**   1. Խորհրդատվական ծառայությունները կներառեն ISO վկայագրերի ստացման գործընթացի ամբողջական աջակցությունը՝ ներառյալ.  * **Սկզբնական գնահատում**՝ ISO պահանջներից շեղումների բացահայտման համար։ * **Համակարգի դիզայն և իրականացում**՝ քաղաքականությունների և ընթացակարգերի մշակում և ներդրում։ * **Վերապատրաստում և կարողությունների զարգացում**՝ ԲԷՑ-ի անձնակազմի թիրախային վերապատրաստում։ * **Ներքին աուդիտներ**՝ արտաքին հավաստագրման նախապատրաստության նպատակով։ * **Սերտիֆիկացման և 2 արտաքին աուդիտների կազմակերպում։**   **Սպասվող արդյունքները․**   1. ISO ստանդարտների հաջող ներդրումը հնարավորություն կտա ԲԷՑ-ին՝  * Բարելավված գործառնական թափանցիկություն և հուսալիություն։ * Ապահովված էներգետիկ անվտանգություն և դիմակայունություն։ * Տարածաշրջանային էներգետիկ համագործակցության ընդլայնում։ * Համապատասխանություն Հայաստանի էներգետիկ ոլորտի զարգացման ռազմավարությանը մինչև 2040 թվականը։ |

1. **ԱՌԱՋԱԴՐԱՆՔԻ ՆՊԱՏԱԿԸ ԵՎ ՇՐՋԱՆԱԿԸ**

|  |
| --- |
| *ԱՌԱՋԱԴՐԱՆՔԻ ՆՊԱՏԱԿԸ ԵՎ ՇՐՋԱՆԱԿԸ* Նպատակը   1. Առաջադրանքի հիմնական նպատակն է աջակցել «Բարձրավոլտ Էլեկտրացանցեր» ՓԲԸ-ին՝ ձեռք բերելու ISO վկայագրեր, որոնք կարևոր են գործառնական գերազանցության, կայունության և տեղեկատվական անվտանգության ապահովման համար: Նախագիծը նպատակ ունի ԲԷՑ-ի ներքին համակարգերն ու գործընթացները համապատասխանեցնել միջազգային ճանաչում ունեցող հետևյալ ISO ստանդարտներին՝  * ISO 9001 (Որակի Կառավարում) – աշխատանքային հոսքերի օպտիմալացման և գործառնական արդյունավետության բարելավման համար: * ISO 14001 (Շրջակա Միջավայրի Կառավարում) – էկոլոգիական ազդեցության նվազեցման և կայուն էներգետիկ պրակտիկաների խթանման համար: * ISO 31000 ( Ռիսկերի կառավարում սկզբունքներ և ղեկավարման համար)։ * ISO 27001 (Տեղեկատվական Անվտանգություն) – ԲԷՑ-ի թվային ենթակառուցվածքի պաշտպանությունն ամրապնդելու համար: * ISO 37001 ( Կոռուպցիայի դեմ հակազդեցության կառավարման համակարգեր-պահանջներ և երաշխավորություններ կիրառման վերաբերյալ) -կոռուպցիոն ռիսկերը գնահատելու և դրանց հակազդեցության համար։ * ISO 50001 (Էներգետիկական համակարգի կառավարում (ներդրում և սերտիֆիկացում),) – ԲԷՑ-ի էներգետիկ համակարգը բարելավելոււ համար:  1. Վկայագրերի ստացումը համահունչ է Հայաստանի Էներգետիկ Զարգացման Ռազմավարության 2040 թվականի նպատակներին, որոնք ներառում են հուսալիության, կայունության և միջազգային մրցունակության բարձրացում:   Շրջանակը   1. Խորհրդատվական ծառայությունների շրջանակն ընդգրկում է խորհրդատվության գործընթացը, ներառյալ նախապատրաստումը, իրականացումը և ներքին աուդիտները՝ արտաքին վկայագրմանը պատրաստ լինելու նպատակով, ինչպես նաև սերտիֆիկացման և 2 վերահսկողական աուդիտների կազմակերպումն ու ապահովումը: Առանձին փուլերը ներառում են հետևյալ գործողությունները.   Սկզբնական գնահատում և անհամապատասխանությունների վերլուծություն   1. Խորհրդատուն կիրականացնի՝  * ԲԷՑ-ի ընթացիկ քաղաքականությունների, համակարգերի և պրակտիկաների խորքային վերլուծություն ISO/IEC 27001,NIST SP 800-53, ISO 9001, ISO 37001, ISO 50001, ISO 14001 և ISO 31000 պահանջներին համապատասխան: * Անհամապատասխանությունների և բարելավման ենթակա ոլորտների նույնականացում: * Կտրամադրի զեկույց՝ ներառելով անհրաժեշտ բարեփոխումների ճանապարհային քարտեզը:   Համակարգի նախագծում և քաղաքականությունների մշակում   1. Խորհրդատուն կպարտավորվի՝  * Մշակել ISO ստանդարտներին համապատասխան քաղաքականություններ, ընթացակարգեր և ձեռնարկներ, որոնք կհամապատասխանեն ԲԷՑ-ի գործունեության առանձնահատկություններին: * Գործընթացների շրջանակներ սահմանել, որոնք կբարելավեն աշխատանքային հոսքերը, կուժեղացնեն շրջակա միջավայրի և անվտանգության վերահսկումը և կապահովեն տեղեկատվական անվտանգությունը: * Ապահովել, որ փաստաթղթերը լինեն հստակ, ամբողջական և ISO պահանջներին համապատասխան:   Վերապատրաստում և կառուցվածքային հզորացում   1. Խորհրդատուն կանցկացնի՝  * Թիրախային վերապատրաստումներ ԲԷՑ-ի ղեկավարության, տեխնիկական անձնակազմի և շահառուների համար՝ ISO ստանդարտների, դրանց առավելությունների և համապատասխանության պահանջների վերաբերյալ: * Աշխատակազմի սեմինարներ, որոնք խթանելու են ISO նոր գործընթացների ընկալումն ու կիրառումը: * «Դասավանդող-դասավանդողին» ծրագրեր՝ ԲԷՑ-ում ISO-ի ներքին փորձագետների ձևավորման նպատակով:   Համակարգի իրականացում և մոնիտորինգ   1. Խորհրդատուն կաջակցի ԲԷՑ-ին՝  * Իրականացնել ISO-ին համապատասխան քաղաքականություններն ու ընթացակարգերը: * Մշտադիտարկման գործիքներ և կատարողականի ցուցանիշներ սահմանել: * Տրամադրել վերահսկողություն և տեխնիկական աջակցություն, որպեսզի համակարգը արդյունավետ ներդրվի:   Ներքին աուդիտ և վկայագրման պատրաստվածություն   1. Խորհրդատուն կիրականացնի ՝  * Ներքին աուդիտի ծրագիր՝ ISO պահանջներին համապատասխանության գնահատման համար։ * Աուդիտների անցկացում, բացահայտված խնդիրների և լուծումների վերաբերյալ առաջարկների տրամադրում: * Մոդելային աուդիտների իրականացում՝ արտաքին վկայագրման նախապատրաստվելու նպատակով:   13․ Խորհրդատուն կապահովի՝   * Սերտիֆիկացման կազմակերպումն ու անցկացումը, * 2 վերահսկողական աուդիտների կազմակերպումն ու անցկացումը։   Արդյունքները   1. Այս ծրագրի հիմնական արդյունքներն են՝  * Գնահատման և խզվածքների վերլուծության զեկույց * ISO ստանդարտներին համապատասխան փաստաթղթեր * Վերապատրաստման նյութեր և զեկույցներ * Ներքին աուդիտի զեկույցներ * Վկայագրման համապատասխանության զեկույց   Ժամկետները   1. Ներդրման ծրագիրը կիրականացվի 6 ամսվա ընթացքում, սակայն ավարտը հնարավոր է արագացնել` կախված ԲԷՑ-ի պատրաստակամությունից և խորհրդատուի գնահատումից։   Ակնկալվող արդյունքները և նկարագրությունը  16․ Ներդրման ծրագրի հաջող ավարտից հետո ԲԷՑ-ը պատրաստ կլինի դիմելու համար հետևյալ վկայագրերին՝ ISO/IEC 27001,NIST SP 800-53, ISO 9001, ISO 37001, ISO 50001, ISO 14001 և ISO 31000, ինչպես նաև կունենա՝   * Բարելավված գործառնական արդյունավետություն, շրջակա միջավայրի կառավարում և աշխատավայրի անվտանգություն։ * Տեղեկատվական անվտանգության ամրապնդում՝ կարևոր ենթակառուցվածքների պաշտպանության համար։ * Հեղինակության բարձրացում՝ տարածաշրջանային և միջազգային գործընկերների հետ համագործակցության շրջանակում։ |
|  |

**ԳԱՂՏՆԻՈՒԹՅԱՆ ՀԱՅՏԱՐԱՐՈՒԹՅՈՒՆ**

|  |
| --- |
| 1. Այս հանձնարարականի ներքո ստացված բոլոր տվյալները և տեղեկությունը պետք է գաղտնի մնան և պետք է օգտագործվեն միայն սույն Տեխնիկական առաջադրանքի (ՏԱ) կատարման հետ կապված: Սույն ՏԱ-ի կատարումից բխող մտավոր սեփականության բոլոր իրավունքները վերապահված են ԲԷՑ-ին: Այս հանձնարարականում ձեռքբերված և օգտագործված գրավոր նյութերի բովանդակությունը չի կարող բացահայտվել որևէ երրորդ կողմին՝ առանց ԲԷՑ-ի նախնական գրավոր թույլտվության: Խորհրդատուն պետք է ապահովի, որ ամբողջ անձնակազմը, ներառյալ ենթախորհրդատուները, տեղյակ լինեն և համապատասխանեն այս գաղտնիության պարտավորությանը: Գաղտնիության այս կետի խախտումը կարող է հանգեցնել պայմանագրի լուծման և հնարավոր իրավական գործողությունների: |